พูดคุยกับคนอื่น เป็นคนเงียบขรึม
หากคุณเป็นคนเงียบๆ คุณอาจจะรู้สึกอึดอัดเวลาที่ต้องคุยเป็นการส่วนตัวกับอีกฝ่ายกลางห้างสรรพสินค้าหรือโรงอาหารโรงเรียน ซึ่งคนที่มีบุคลิกแบบนี้หลายคนจะรู้สึกว่า มันง่ายและผ่อนคลายกว่ามากที่จะพูดคุยกันในที่เงียบๆ และมีบรรยากาศผ่อนคลายมากกว่านี้ หากเป็นไปได้ คุณอาจจะต้องหาที่เงียบๆ และสบายให้เจอก่อนที่จะเริ่มพูดคุยกับอีกฝ่าย  สถานที่ๆ มีเสียงดังและวุ่นวาย มักจะไม่เอื้อให้บทสนทนาเกิดจากความคิดไตร่ตรองของผู้พูดสักเท่าไร เพราะเสียงรบกวนพวกนั้นจะทำให้ทั้งคู่พูดเสียงดังและตรงจนเกินไป ซึ่งนี่อาจจะทำให้คนอื่นตกใจได้   สำหรับบางคน สถานที่ๆ อึดอัดและร้อน ก็สามารถทำลายความคิดของผู้พูดได้เช่นเดียวกัน  ลองนึกดูว่าที่ไหนเป็นที่ๆ คุณอยู่แล้วรู้สึกสบายที่สุด แล้วพยายามพูดคุยในสถานที่ๆ มีสภาพแวดล้อมคล้ายกับสถานที่นั้นมากที่สุดเท่าที่จะเป็นไปได้ คนที่มีบุคลิกเงียบขรึมมักจะเป็นผู้ฟังที่ดี เพราะว่าคนลักษณะนี้มักจะคิดและประเมินข้อมูลก่อนที่จะพูดออกมา นั่นเป็นเหตุผลที่ว่าทำไม คนทั่วไปมักจะเลือกคุยกับคนที่มีลักษณะเงียบขรึม เมื่อพวกเขาต้องการใครสักคนมาช่วยแก้ปัญหาหรือให้คำแนะนำแก่พวกเขา  ฟังอย่างตั้งใจในทุกสิ่งที่อีกฝ่ายพูดมา  ดูว่าควรจะพูดตอบตอนไหนและจะพูดอะไรบ้าง และทำคำตอบของคุณให้กระชับและไม่ยืดเยื้อ  คิดก่อนที่คุณจะพูดตอบอีกฝ่ายทุกครั้ง  หากคุณต้องการเวลาเพื่อเรียบเรียงความคิดของคุณก่อนที่จะตอบ ให้คุณลองใช้คำพูดเช่น “อืม...ฉันมีความเห็นบางอย่างเกี่ยวกับเรื่องนี้นะ แต่ฉันขอเวลาทบทวนความคิดตัวเองสักแป๊บหนึ่ง” การถามคำถามต่างๆ จะเป็นวิธีที่ช่วยให้คนที่เงียบขรึมได้ทำความรู้จักกับคนอื่น ซึ่งการถามคำถามต่างๆ จะทำให้คุณพูดคุยกับอีกฝ่าย โดยที่ไม่รู้สึกกดดันที่จะพูดคุยแบบไม่รู้จบในเรื่องที่ไม่มีสาระสำคัญอะไร ซึ่งโดยปกติแล้วเป็นสิ่งที่คนเงียบขรึมทั่วไปไม่ค่อยชอบเท่าไร  คำถามที่ดีที่สุดคือ คำถามปลายเปิด อย่าใช้คำถามที่ต้องการคำตอบแบบ ใช่/ไม่ใช่ แต่ให้ฟังสิ่งที่อีกฝ่ายพูดอย่างตั้งใจแทน แล้วถามอีกฝ่ายด้วยคำถามแบบซักไซ้ ที่แสดงให้เห็นถึงความสนใจในเรื่องที่พูด และแสดงให้เห็นถึงความต้องการที่จะรู้จักอีกฝ่ายให้มากขึ้นกว่าเดิม  แทนที่จะถามคำถามที่ต้องการคำตอบแบบ ใช่/ไม่ใช่ อย่าง “คุณชอบเติบโตขึ้นมาในกรุงเทพหรือเปล่า?” ให้คุณถามคำถามปลายเปิดที่ก่อให้เกิดการพูดคุยแลกเปลี่ยนความคิดกัน เช่น “การใช้ชีวิตเติบโตขึ้นมาในกรุงเทพมันเป็นอย่างไร? คุณชอบอะไรมาก/น้อยที่สุดในตอนที่ใช้ชีวิตอยู่ที่นั่น? จำไว้ว่าการเป็นคนเงียบขรึมไม่ใช่เรื่องที่น่าอาย เพราะจริงๆ แล้ว ในบางประเทศ บุคลิกเงียบขรึมแบบนี้ เป็นบุคลิกที่คนส่วนใหญ่ปรารถนาเสียด้วยซ้ำ และเมื่อคุณพูดน้อย และฟังให้มากขึ้น คุณก็จะสามารถหลีกเลี่ยงการพูดดูถูกคนอื่นผ่านการสื่อสารที่ผิดพลาดโดยที่ตัวเองไม่ได้ตั้งใจได้ นอกจากนี้ เมื่อคุณพบกับคนที่คุณรู้สึกสนุกที่จะคุยด้วยแล้ว มันจะยิ่งทำให้การปฏิสัมพันธ์ของคุณมีเป้าหมายมากขึ้นกว่าเดิม สิ่งที่ผู้คนมักจะเข้าใจผิดกันก็คือ คนที่ดูเงียบขรึมนั้นไม่มีเพื่อน ซึ่งจริงๆ ไม่ใช่แบบนั้นเลย คนที่มีบุคลิกเงียบขรึมบางคน จะเห็นว่ามันเป็นเรื่องที่ง่ายกว่า ที่จะสร้างมิตรภาพที่แข็งแกร่งกับคนอื่น ด้วยการโฟกัสอยู่กับการทำความรู้จักในสิ่งที่คนอื่นเป็น มากกว่าจะไปพูดคุยในเรื่องที่ไม่มีสาระสำคัญ หรือพูดเกี่ยวกับเรื่องของตัวเองให้คนอื่นฟัง  คุณไม่จำเป็นต้องหาเพื่อนที่เป็นคนเงียบขรึมเหมือนคุณก็ได้ แต่คุณควรจะมั่นใจว่าคนที่อยู่ใกล้ตัวคุณเหล่านั้น เป็นคนที่เข้าใจลักษณะนิสัยเงียบๆ ของคุณ หาคนที่เข้าใจและยอมรับในตัวคุณ หากคุณไม่รู้ว่าใครในสังคมรอบข้างของคุณ เป็นคนที่มีความเข้าใจและยอมรับต่อสิ่งต่างๆ ลองพูดคุยกับผู้คนเหล่านั้นแล้วค่อยๆ เรียนรู้ไปว่าตัวตนของพวกเขาเป็นยังไง คนที่มีบุคลิกเงียบขรึมบางคนพบว่า บุคลิกส่วนตัวแบบนี้ทำให้พวกเขาสามารถใช้ประโยชน์จากความรู้สึกของตัวเองได้ การรับรู้และเข้าใจว่าคุณรู้สึกยังไงต่อคนอื่น ความคิด หรือประเด็นต่างๆ เป็นส่วนสำคัญในการปลูกฝังความตระหนักในตัวคุณเอง ซึ่งนี่จะช่วยทำให้คุณใช้ชีวิตอยู่บนโลกใบนี้ได้ง่ายกว่าเดิม  สละช่วงเวลาใดเวลาหนึ่งมาไตร่ตรองแต่ละวันของคุณ หากคุณกำลังพยายามทำให้ตัวเองเป็นคนที่เงียบขรึมมากกว่าเดิม คุณควรจะเจียดเวลาบางส่วนมานั่งคิดไตร่ตรองตัวคุณและวันของคุณ  ลองคิดออกมาว่า ประสบการณ์ไหนในชีวิตของคุณ ที่เป็นสิ่งที่มีความหมายและเป็นแสงสว่างสำหรับคุณ และหาเหตุผลว่าทำไมประสบการณ์เหล่านั้นได้เปลี่ยนแปลงตัวคุณ และเปลี่ยนแปลงไปอย่างไร  เวลาที่คุณคุยกับคนอื่นที่สนิทกับคุณ ให้ถามพวกเขาว่าคิดยังไงกับพฤติกรรมและความคิดต่างๆ ของคุณ ทำให้พวกเขารู้ว่าคุณต้องการจะเป็นคนที่มีความตระหนักในตัวเอง รวมถึงตระหนักในวิธีที่คุณคิดและทำให้มากกว่านี้ ซึ่งมุมมองจากคนนอก จะเป็นประโยชน์อย่างมาก เพราะมันจะช่วยทำคุณได้เรียนรู้ตัวเองมากขึ้น คนที่มีบุคลิกเงียบๆ หลายคน มักจะอุทิศเวลาและพลังงานส่วนใหญ่ของพวกเขาไปกับสิ่งที่พวกเขาหลงใหล แม้ว่าจริงๆ อาจจะไม่ใช่แบบนั้นทุกคน แต่นี่ก็คือลักษณะทั่วไปของคนประเภทนี้ และถ้าคุณมีลักษณะส่วนตัวแบบนี้ นี่อาจจะทำให้คุณเป็นคนที่มีอารมณ์มั่นคงขึ้น และรู้สึกดีที่ตัวเองเป็นคนที่มีบุคลิกเงียบขรึมมากกว่าเดิม  ลองนึกย้อนกลับไปในตอนที่คุณยังเป็นเด็กอยู่ แล้วลองดูว่ากิจกรรมอะไรที่คุณชอบทำมากที่สุดในช่วงเวลานั้น หากคุณชอบวาดรูป/ระบายสีด้วยนิ้วมือ นั่นแสดงว่าบางทีคุณอาจจะสนใจศิลปะก็ได้ หรือถ้าหากคุณรักการเขียนและการอ่าน ก็ลองลงเรียนคอร์สเรียนการเขียนดู เพราะสิ่งที่เคยมีคุณค่าที่สุดสำหรับคุณในช่วงวัยเด็ก อาจจะยังเป็นสิ่งที่คุณหลงใหลอยู่ลึกๆ ในใจก็เป็นได้  หากคุณยังคิดไม่ออกว่าตอนนั้นคุณชอบทำอะไร ให้คุณลองคิดถึงสิ่งที่คุณทำอยู่ในปัจจุบัน แล้วดูว่ามีสิ่งไหนที่สามารถจุดประกายความอยากรู้อยากเห็นของคุณได้ และอะไรที่ทำให้ชีวิตแต่ละวันของคุณไม่น่าเบื่อ หากคุณเป็นคนที่มีบุคลิกเงียบขรึม โอกาสที่คุณจะรู้สึกหวาดกลัวและอึดอัดกับสถานการณ์ต่างๆ ในสังคมก็จะมีมากขึ้น สำหรับบางคน แค่การออกไปซื้อของข้างนอกก็อาจจะเป็นเรื่องที่ทำให้เครียดได้ เพราะว่าการออกไปซื้อของนั้น ต้องมีการสื่อสารกับคนแปลกหน้าอย่างหลีกเลี่ยงไม่ได้อยู่แล้ว แต่ก็ยังโชคดีอยู่ เพราะยังมีหลายหนทางที่คุณสามารถใช้เพื่อช่วยให้ตัวเองใช้ชีวิตอยู่กับสถานการณ์ต่างๆ ในสังคมได้ ซึ่งนี่จะช่วยลดความเครียดและความอึดอัดต่อสถานการณ์ต่างๆ ของคุณ และวิธีการต่างๆ ก็มีดังนี้   ใส่หูฟังในขณะที่คุณกำลังเดิน ใช้ขนส่งสาธารณะ หรือกำลังมองหาของที่อยากได้ในร้านค้า   หลีกเลี่ยงคนที่ดูเหมือนจะอารมณ์เสียหรือฉุนเฉียว  หลีกเลี่ยงหรือไม่ต้องไปสนใจคำพูดเล็กๆ น้อยๆ ของคนแปลกหน้า
หาสิ่งแวดล้อมที่อยู่แล้วไม่อึดอัด. ฝึกทักษะการฟังของตัวเอง. ถามคำถามให้เยอะๆ . เป็นตัวของตัวเอง. หาเพื่อนที่เข้าใจคุณ. พยายามรู้จักตนเองให้มากขึ้น. บ่มเพาะความสนใจของตัวเอง. เรียนรู้ที่จะอยู่ร่วมกับสถานการณ์ต่างๆ ในสังคม.
https://www.wikihow.com/Be-Very-Quiet-and-Reserved https://www.wikihow.com/Be-Very-Quiet-and-Reserved
Having Conversations with Others Being Quiet and Reserved